Doman, ai 12 di Zenâr, si presente a Comelians “Morbida facta pecus…Scritti di antropologia storica della Carnia”, il libri che al ten dongje ducj i articui e i saçs di argoment storic e atropologjic di Giorgio Ferigo.
La publicazion e je stade curade di Claudio Lorenzini, che al veve za metût adun la prime racuelte dai studis storics e demografics fats dal miedi, ricercjadôr, scritôr, autôr e cjantant comelianot.
Il volum al è dât fûr di Associazione Giorgio Ferigo e Forum Editrice Universitaria Udinese, che a inmanein ancje l’incuintri di doman, adun cul Comun di Comelians.
L’Apontament al è li dal teatri “L’Alpina”, a tacâ des 8 e mieze sore sere. A son previodûts i intervents di Gian Paolo Gri, Ottavia Niccoli e Alessandro Pastore. Dentri de serade a saran ancje lis leturis di Fabiano Fantini e Massimo Somaglino e i intervents musicâi di Giulio Venier.
fur_Latn fur_Latn fur_Latn fur_Latn